Isä.
Jatkan kirjoittamista hiljaisuudesta huolimatta, jotta side ei katkea.
Että en jonain päivänä kohtaa vierasta, joka saattaa olla isäni.
Jotta en unohda sinua.
Oletko yhä vihainen?
Oletko vihainen suorasta ilmoituksestani?
Sanoista, jotka muuttavat minun elämäni, mutta ei sinun.
Etkö halua puhua minulle? Kuulla minun nauravan.
Mitä harvemmin tapaamme, sitä enemmän alan muistuttaa sinua.
Näen sinut peileissä. Minulla on sinun hiuksesi.
Käsiesi lämpö on minun käsissäni, jopa keskellä talvea.
Yllätän itseni pitämällä poolopaitaa, joita vihasin lapsena.
Sellaista, jota käytit aina, kun asuimme Lontoossa.
Minullekin tulee kalju kohta partaan, kun en aja sitä.
Toivottavasti outo seikkailusi tekee sinut onnelliseksi.
Kasvatat sikoja Israelissa.
Etkö voinut pelata golfia niin kuin kaikki muut?
Haluatko provosoida Jumalaa saadaksesi vastauksen?
Toivottavasti löydät vastauksen ja palaat luokseni.
Terveisiä sioille.
Sinä, joka et antanut minun saada edes kultakalaa.
- Minulla on ehdotus. - Kerro.
Älä katso paskaa näytelmääsi taas. Anna komean miehen tarjota päivällinen.
Kuulostaa mahtavalta. Kerro, jos jostain löytyy komea mies.
Pitäisi jättää sinut tänne tuosta hyvästä.
"Ma shlom..."
"...ani. Ma shlom ani." "Mitä kuuluu, herra?"
Herra Rosenmerck...
- Herra Rosenmerck! - "Mitä kuuluu, herra?"
"Ma shlom adoni."
Meillä on ongelma.
Herra Rosenmerck!
Baruch hachem.
12 nänniä ja 13 porsasta. Tämä on pienin. Se on heikko.
Hetkinen. Haluatko, että syötän sitä pullosta?
Kyllä.
- Rauhallisesti. Kokeile. - Minä kokeilen.
Tämä tuntuu hieman naurettavalta.
Huusin ja soitin ovikelloa, mutta hän vain heijasi sikaansa.
Hän heijasi sitä kuin vauvaa. Se mies on rappiolla.
- Kirjoititko päivämäärän? - Kyllä. Aloitetaanko?
- Puunaa, Rivka. Enemmän pesuainetta. - Laitoin jo.
Sian haju ei lähde ikinä. Heitetäänkö ne pois?
- Riittääkö yksi pesu Tooran mukaan? - Isä, aloitetaanko kohta?
"Herra Rosenmerck. Tämä on kolmas kirjeeni sikafarmianne koskien."
- Se on toinen kirjeesi. - Aivan.
Hän voi ilmaista sen vastaamalla ja vahvistamalla, että sai ekan kirjeeni.
- Nokkelaa. - Älä pakota selittämään strategiaani.
Abraham? "Tämä on kolmas kirjeeni sikafarmianne koskien."
- Kirjoitanko sen uudelleen? - Älä, aloitin alusta.
Hei... Mitä sinä teet?
Et voi herättää minua joka yö.
En jaksa.
Mitä sinä oikein teet?
Minun pitää nukkua, Juudas... Hei! No niin.
Luoja...
Tässä. Älä pure varpaitani. No niin.
- Mitä käärme edustaa? - Pahaa.
- Kyllä. Entä muuta? - Penistä.
Ei ollut hauskaa, Benjamin. Amos?
- Saitte vastauksen farmarilta. - Hyvä.
Kuunnellaanko, mitä sanottavaa kurjalla sikafarmarilla on?
"Parahin rabbi. Olen... seurannut teidän..."
Luet oikein hyvin, mutta anna se Benjaminille.
"Siat ovat nyt puujaloilla, niin kuin bungalowit meressä."
"Yhdenkään sorkan ei tarvitse koskea pyhää maata."
"Paitsi tietenkin kun ostatte ne minulta, ajaaksenne terroristit pois."
"New York Timesissä näin israelilaisen sotilaan, jolla oli sika lieassa."
- "Hän vaikutti kovikselta." - Anna se tänne.
"Kunnioitan uskontoa, vaikka en harjoitakaan sitä itse."
"En aikonut loukata teitä, vaikka sanoittekin minua..."
"...rappeutuneeksi sheigetziksi."
Halusin saada hänet reagoimaan.
"Se ei muuta sitä, että Israelin juutalaiset syövät pekonia"-
- "ja että myyn sitä heille ravintolassa Tel Avivissa."
"Ruokalistalla on munia ja pekonia, pidittepä siitä tai ette."
"Ja kertokaa, mikä on tarina sianveren käytön takana."
"Sianverta laitettiin pusseissa busseihin, jotta terroristit eivät räjäyttäisi."
"Jos sianveri tahrisi heidät, he olisivat epäpuhtaita eivätkä pääsisi paratiisiin."
"Hankkikaa sopimus julkisen liikenteen kanssa, niin minun ei pidä myydä pekonia."
"Politiikkanne on erilaista kuin muilla rabbeilla"-
- "koska teillä on avoin mieli. Uskoin, että ymmärtäisitte minua."
"Aion käyttää sitä tietä. Ette voi estää minua harjoittamasta ammattiani."
- Mitä sanotte? - Harry johtaa 1 -0.
Tohtori Schwimann!
- Odottakaa! - Annabelle...
- Odotin näkeväni sinut vasta huomisaamuna. - Minun täytyy puhua kanssanne.
Minun täytyy perua huominen aika, koska en voi maksaa.
Mutta jos perun nyt, joudun silti maksamaan huomisesta.
- Miksi et voi maksaa? - Isä ei ole siirtänyt rahaa 9 viikkoon.
Sinun rahojasi vai omia rahojaan? Olet 34-vuotias, Annabelle.
Ja yhä opiskelija, kuten moni muu. Talous on ihan kuralla teidän jälkeenne.
Olen miettinyt, että menisin töihin rullalaudalla.
Etkö usko, että osaan skeitata?
Ei, olet varmaan oikeassa. Se on naurettava ajatus.
Olen liian vanha skeittaamaan. Kuten sinä saamaan viikkorahaa.
Tule viideltä huomenna, niin kuin yleensä.
Voit maksaa, kun saat palkkaa töistä, joita alat etsiä.
- Alahan mennä. - Kiitos. Kun palaan New Yorkista.
Käyn äidin luona. Hän muuten maksaa lipun.
Mitä kirjoitatte?
Tässä on...
...loistavan lastenpsykiatrin nimi.
Hän on hoitanut menestyksekkäästi nuoria, jotka ovat tilanteessasi.
Voitko sinä siis auttaa vai et? Olet ollut siellä kolme tuntia.
Olen yrittänyt kaikkeni. Naapurisi Milad, joka viljelee lehmiä...
Kasvattaa. Lehmiä ei viljellä.
Puhun englantia puhelinpylväässä paikassa, joka on täynnä sikoja.
- Älä korjaa sanavalintojani. - Anteeksi.
Mitä naapurista, joka viljelee lehmiä?
Hän ei halua, että puhelinlinja kulkee sikafarmin läpi. Hän on muslimi.
- Toisessa suunnassa on rouva Lapierre. - Vuoden 1965 Miss Israel...
Hän sanoo, että Nasaret kuuluu kristityille. Jeesuksen maa.
- Mutta olet hänestä mukava. - Tiedän.
Hän kävi pyytämässä, että vien hänet päivälliselle.
Hän kävelee mudassa korkkareilla ja tuo minulle hedelmäkoreja.
- Sinulla on ihailija. - Onko mitään muuta ratkaisua?
Lähde itään. Siellä on uutta asutusta.
Sinne astiko? Voi luoja...
Nyt on sopiva hetki sanoa Hänen nimensä.
Onko täällä sellaista...?
Huonetta, jossa voi jutella toiselle videopuhelun kautta. Mikä se on?
Facetime tai Skype?
No niin. Pian puhut Monican kanssa.
- En halua puhua ex-vaimolleni. - Miksi hän sitten on ylimpänä?
Harry? Mitä sinä teet Skypessä? Oletko kunnossa?
Onko tuo vihermehua? Sinulla todella on kriisi meneillään.
Tervetuloa Skypeen, Harry.
Taas yksi keino näyttää Davidille, että voit pitää yhteyttä, mutta et halua.
Ole hetki hiljaa.
Sinä soitit minulle. Ehkä se oli intuitio.
Menen tänään magneettikuvaukseen. Minua on huimannut kovasti.
Sinuako myös? Lykkyä tykö vain, ja...
- Jutellaan pian. - Kiitos huolenpidostasi.
Olet luulotautinen.
Jätä poikamme huomiotta, älä välitä tyttärestämme-
- ja hylkää minut naurettavan sikaperheesi takia!
- Miten hiljennän hänet? - Paina puhelimen kuvaa.
34-vuotias tyttäremme ei voi maksaa vuokraansa!
Niitä nappeja on kaksi, punainen ja vihreä.
Et kyllä ikinä usko. Söin päivällistä...
Lopetan nyt. Kuulemiin.
Harry! Paskiainen.
Luoja... tuo nainen.
Odottakaa, minä käyn tuolla.
- Oletteko rabbi Cattan? - Kyllä.
Mietin vain... Aiotteko laittaa näitä helvetin kylttejä ympäri kaupunkia?
- Lienette sikafarmari. Kiva tavata. - En tullut olemaan kiva.
Ellette lakkaa häiriköintiä, suutun todella pahasti.
- Hakkaatteko minut? Olette 100-vuotias. - Vai 100-vuotias?
Olette vain metrin mittainen.
- Lopetitteko jo? Lapseni odottavat minua. - En lopettanut vielä.
Tässä maassa on lakeja.
Ette päätä, saanko pitää sikoja tai alligaattoreita. Hallitus päättää.
- Olette juutalaisessa maassa. - Tämä on myös minun maani.
Niin, joten puhdistautukaa ja lakatkaa nöyryyttämästä iljettävillä eläimillänne!
"Puhdistautukaa"? Luopukaa typerästä parrasta, helvetin lakista ja takista.
Varjossa on 36 astetta lämmintä. Näytätte hullujenhuoneelta karanneelta!
Herra Rosen... Herra Rosenmerck!
- Tulkaa sapattina. - Tässä sinulle sapattia.
Kusipää.
Isä. En kuule sinusta koskaan.
Alan ymmärtää, miltä Davidista täytyy tuntua.
Itkin haavoittunutta sydäntäni, ja ekaa kertaa et ollut paikalla.
Miten kyyneleeni voivat päätyä samaan pilveen kuin merivesi-
-tai vessan huuhteluvesi?
Pelkäsitkö, että hylkäisin sinut?
Suruun pitäisi olla lääkäri.
Ei psykiatreja, akupunktiohoitajia tai jotain gurua.
Oikea lääkäri, joka löytää suruni lähteen ja voi desinfioida sen.
- Hei, isä. - Hei, poikani.
Se polttaisi tuskallisesti. Sitten se olisi ohi.
Kipua helpotettaisiin pinkillä tahnalla, joka on kuin vaahtokarkkia.
Kipu tukahdutettaisiin, ei minua.
Olet ainoa, jolle voin kertoa sydänsuruistani.
Muistatko Esmeraldan?
Olin kai 4-vuotias, kun rakastuin poikaan ensimmäisen kerran.
Sanoin hänelle-
- "Rakastan sinua, Tommy. Haluan olla tyttöystäväsi."
Ja hän sanoi: "Tykkään enemmän Esmeraldasta."
Lähdin koulusta. Odotin, että muut lapset eivät näkisi.
Pyyhin nenäni paitaasi, kun kerroin sydänsuruistani.
Pidättäkää hengitystä.
Lohdutit minua ilman sanoja.
Saatte hengittää.
Ahmin belgialaisen vohvelin, ja me lauloimme autossa.
Lähden Brysselistä New Yorkiin.
Tämä talvi on liian kylmä. Pelkään, ettei kevät koita ikinä.
Se on kadotettu vuodenaika, samoin kuin sydämessäni ollut rakkaus.
Yritän aina ajatella, että potilaillani ei ole perhettä.
Ei siteitä, ei riippuvuuksia, ei menneisyyttä.
Yritän pitää heitä hoidettavina tapauksina.
Yritän katsoa kasvojen taakse.
Muuten menen hajalle. Ymmärrätkö?
- Etsinkö toisen lääkärin? - Älä.
Kun tapasimme ekan kerran, avasit oven Harrylle ja minulle.
Hän oli komea lääkäri, minä olin ranskalainen amanuenssi.
Sinä olit avojaloin. Muistatko?
Vanhempiesi iso asunto... Oliko se East 74th: llä?
Huomasit Harryn ensin. Hänet huomataan aina ensin.
Silloin oli jo liian myöhäistä. Tiesin, etten voinut kilpailla.
Olit todella aurinkoinen ja kaunis.
Sanoin itselleni: "Tämä nainen on aina kaunis."
Kauanko minulla on aikaa?
Voimme hidastaa sitä.
Haluan kuulla numeron.
Vaikea sanoa.
En tiedä, kannattaako kemoterapia muutaman lisäkuukauden takia.
Kerro, Michel. Siitä on apua.
On ylellistä, jos on aikaa valmistautua.
Ihmiset elävät kuin olisivat kuolemattomia.
Haluan käyttää sen hyväkseni.
Haluan tehdä tuhlatusta ajasta...
...merkityksellistä.
Vuosi. Suurin piirtein.
Yksi vuosi, Monica.
- Hei. - Miten menee?
- Hauska nähdä. - Menetkö sisään?
- No niin. - Mennään.
Äiti on tuolla.
Tuolla on Timesin kriitikko. Hän on oikea kusipää.
"Menen suoraan asiaan."
"Olet toivoton, vanha mäntti. Miksi et puhu poikasi kanssa?"
"Huuda hänelle! Riitele. Kaikki on parempaa kuin hiljaisuus."
"Toisaalta minun pitää kiittää sinua."
"Minut on kutsuttu New Yorkin jokaiselle päivälliselle"-
- "sen jälkeen kun aloit kasvattaa sikoja."
"Tarinani on menestys joka kerta."
"Mutta se tuskin vähentää antisemitismiä."
"Rakas Monica."
"Sanotko sitä lyhyeksi? Kirjeesi oli kaksi sivua pitkä."
"Anteeksi, minulla on tärkeää tekemistä."
"Harry. Sikojen kasvattaminen Israelissa ei tee sinua kapinalliseksi."
"Korkeintaan ruokapornotuottajaksi."
"Olet pekonin Larry Flynt. Lähi-idän Harry Flynt."
"Monica. Korkkareiden käyttö New Yorkissa ei tee sinua Carrie Bradshaw'ksi."
"Kasvatit homoseksuaalin pojan ja ikuisesti teini-ikäisen tyttären"-
- "jotta et joudu kuulemaan sanaa 'mummo'."
"Harry. Et ollut Davidin näytelmän ensi-illassa."
"On hienoa tietää, että minulla on lapsia, jotka rakastavat minua"-
- "ja ovat ylpeitä siitä, että olen heidän äitinsä."
"Sinä toisaalta niität kyseenalaista kunniaa."
Seuraatteko minua?
En.
Missä surkea pikku moponne on?
Menettekö treffeille?
Menen käymään äitini haudalla.
Otan osaa.
Menettekö itse treffeille?
Tapaan vanhan ystävän, joka on rabbi.
Mistä te rabbit puhutte, kun tapaatte?
- Toorasta. - Vau. Kuulostaa hienolta.
Ensimmäinen liotus, sitten toinen. Älä anna olla liian pitkään.
Tässä menee koko päivä.
Milloin kehitit kuvia viimeksi?
Vuosia sitten.
Ja minua sanotaan hulluksi.
Isä.
Annabelle uskalsi viimein kehittää syyskuun 11. päivänä ottamansa kuvat.
Sinä päivänä rakastelin ekan kerran miehen kanssa.
Se tuntui todella oikealta ja samaan aikaan todella väärältä.
Outoa, miten maailman tapahtumat sekoittaa omaan elämäänsä.
Miten itsekeskeisiä olemme jopa kauhun hetkellä.
Tuntui siltä, että tornien sortuminen oli minun vikani.
Aivan kuin huutoni olisivat hukuttaneet asfalttiin hautautuneet huudot.
Aivan kuin minun rintakehäni, joka oli painautunut toisen miehen rintaan...
...olisi ollut osa sitä kamalaa tragediaa.
- Oletko nähnyt...? - Äiti!
Sanoin, ettei sinne saa mennä.
Sinulla on ihan punaiset silmät.
- Näytät ihan albiinokanilta. - Olimme pimiössä.
- Oletko lukenut Timesiä? - En. Oletko sinä?
Se kusipää esitti nukkuvaa. Hänellä on vahvat mielipiteet näytelmästäsi.
- Kello on yhdeksän aamulla. - Milloin luulet lehden ilmestyvän?
Halusin olla kahden Davidin kanssa.
Haluan olla teidän molempien kanssa. Toin rinkeleitä.
Hyvä!
Anna sen olla. Kun kumarrut, laita kätesi pikkusormen taakse.
Kun pelaa...
...sieppaajalla pitää olla käsi täällä. Miksi?
Koska sitten voi ottaa pallon ja heittää sen, minne kuuluu.
- Oletteko nähneet baseballia? - Urheilukanavalla.
- ESPN: llä. - Siis TV: ssäkö?
Herra Rosenmerck. Huomasin, että pidätte siasta...
- ...joten otin vapauden tehdä sille tämän. - Kiitos.
En sanoisi, että pidän. Ennemminkin...
Sen emo hylkäsi sen, kun se oli pieni. Se on porsas...
Harry, ei ole häpeä pitää jostakin.
Ei tietenkään. Kiitos.
- Hiljaa. - Hänellä on tyttöystävä...
Sisään!
Päivää. Olen isä Eusebius Nasaretista.
Emme ole tavanneet, mutta olen kirjoittanut. Oletteko Harry Rosenmert?
Kyllä, Rosenmerck. Istukaa alas.
- Saako olla juotavaa? - Ei kiitos. Kieltäydyn nautinnoista.
Sitten uhmaatte stereotyyppiä. Vettä?
Sekin on nautinto. Yksi Kaikkivaltiaan suurimmista lahjoista.
Tietenkin. Suokaa anteeksi.
- Onko Rosenmert belgialainen nimi? - Rosenmerck. Puolalainen.
- Minä olen belgialainen. - Huomasin sen heti.
Anteeksi tämä sotku. Lemmikkieläimeni Juudas...
Juudasko? Onko hauska pilkata uskontoamme?
Ei. Ei lainkaan.
Se on pitkä tarina. Miten voin olla avuksi, isä?
Haluamme, että muutatte ja palautatte sen, mikä kuuluu kirkolle.
- Mitä se mahtaisi olla? - Tämä maa.
Useiden dokumenttien mukaan ja sen tunteen mukaan, mikä minulla on.
Tässä paikassa vapahtajamme Jeesus Kristus eli.
Tämä paikka kuuluu ihmiskunnalle.
Asutte siinä, mitä on jäljellä Jeesuksen kodista. Tunnetteko sen?
Ettekö tunne värähtelyitä?
- Tunnetteko sen, herra Roselmet? - Rosenmerck... ja en.
Saatte pian kirjeen paavilta.
Hän ei pidä tätä yhtä huvittavana kuin te. Hän saattaa tulla käymään itse.
Alan kyllästyä. Voitteko kirjoittaa tuon ylös ja lähettää minulle?
Tein sen. Ette vastannut.
Olemme jo liikekannalla.
Muutamme maailmaa ostamalla maaplänttinne, herra Rosenmer.
Oli juutalaisia, muslimeja, paavi ja minä...
Astuivatko he baariin?
Vitsi alkaa noin. Kirjoittakaa, kun tiedätte, miten se loppuu.
Keksikää se itse, herra Rosenmorve. Te olette tarinan loppu.
Tulen takaisin, sillä Jumala on minussa.
Jos Jeesus tulee takaisin, hän ei tule sikolättiin.
- Ota tämä. - Tämähän on suosikkisi.
- Se tuo onnea. - Minun pitää mennä.
- Anna isälle suukko puolestani. - Eikö olisi jo aika suudella muita?
Käske soittamaan Davidille.
Jätä tämä Itkumuurille. Se on tärkeää.
Tinder on paljon Itkumuuria tehokkaampi.
- Tee se minun vuokseni. - Hyvä on.
Unohdin yhden asian.
- Ota nämä. - Isä huolehtii...
Ne ovat hätävaraksi. Eihän sitä koskaan tiedä.
Osta mekkoja. Juopottele. Etsi itsellesi mies.
Jessus, äiti! Hei sitten. Pitää mennä.
Katso, miten lihava se on.
Ajattelin vain kasvattamista.
- En juuri ajatellut teurastamista. - Siitä tulee herkullinen kinkku.
Se saa jäädä vielä vähäksi aikaa. Tie on tukossa.
Emme pääse teurastamoon. Se saa jäädä vähäksi aikaa.
- Miten rabbin kanssa edistyy? - Menen syömään sapattiaterian.
Mitä rabbille pitää viedä päivälliselle?
Olen buddhalainen.
Voithan googlata.
Täydelliseen pkailaan tarvitaan 1,5 kiloa pinaattia.
Huuhtele, pilko ja kuivaa.
Kun se alkaa ruskistua, sitä pitää sekoittaa, ettei se pala pohjaan.
Kun pinaatti on tummaa, lisää kaksi litraa vettä ja yksi keskikokoinen sipuli.
Tätini lisäsi sipulin ennen vettä, mutta ei äitini. On kaksi eri koulukuntaa.
Lisää kolme puristettua valkosipulinkynttä.
Sitten mausteet... 12 murskattua tuoretta mintunlehteä-
- kaksi teelusikallista kanelia, suolaa ja pippuria.
Kun ainekset alkavat sekoittua, ja seos näyttää laavalta, lisää liha.
Kosheria tietenkin. Lehmää tai nautaa.
Itse lisään hieman vasikkaa.
Anna hautua 3 -5 tuntia. Mitä kauemmin, sen parempi.
Tarjoa kuumana, niin nautinto on taattu.
- Rabbi? - Shabbat shalom, herra Rosenmerck.
- Toin kirjakorin. - Oikein ystävällistä.
Halusin ottaa varman päälle.
Minun pitää soittaa yksi puhelu.
Farmillani ei ole kenttää. Voinko olla rauhassa jossain?
Puutarhassa. Mutta äkkiä, sillä sapattina ei saa puhua puhelimessa.
Onneksi puhelinyhtiöni on agnostikko.
- Mazel tov. - Kiitos.
Monica. Sain viestisi.
Mikä on niin tärkeää?
Selvä.
Ovatko lapsenne kunnossa?
Kyse on heidän äidistään.
Hän on vahvatahtoinen nainen.
Luulin, että sellaiset elävät ikuisesti.
- Hei, Harry. - Simon? Mitä...
Vanhin poikani Simon.
- Barouch ata ado-nai, mekadesh ha shabbat. - Aamen.
Shabbat shalom.
- Oletteko ennen syönyt pkailaa? - En usko.
- Se on parempaa, miltä näyttää. - Varmasti.
Luotan sanaanne...
Oikein hyvää.
Joskus seinät tuntuvat kaatuvan päälle, aivan kuin rakentaisimme omaa hautaamme.
Minusta seiniä on liikaa.
Toimistollani tapaan pareja, jotka käyvät läpi avioeroa.
Yritämme lepytellä loukattuja naisia rahalla, mutta he ovat nöyryytettyjä.
He pyytävät lisää, sillä he haluavat jotain, mitä eivät osaa ilmaista.
Jotain, joka on ikuisesti mennyttä.
Palestiinalaiset ovat ylpeää kansaa-
- mutta he yrittävät saada takaisin jotain kauan sitten kuollutta. Menneen.
Vaikka he saisivat kaiken Israelin maan-
-he eivät olisi tyytyväisiä.
- Puhuimmeko jo tarpeeksi politiikasta? - Joo.
Alkaa olla myöhä. Taidan mennä kotiin.
- Ette voi. Tuo on häpeällistä. - Alatteko puhua taas sioista?
En. Rabbina en voi antaa teidän ajaa.
Abraham. Nyt on nukkumaanmenoaika.
Hyvää yötä.
Miksi annat heidän käyttäytyä noin?
Poikani Simon täyttää 18 ensi kuussa.
Hän ei halua lukea Tooraa, joten hän liittyy armeijaan. Tämä on Israel.
Hänestä vaihtoehtoja pitäisi olla enemmän kuin Jumala ja sota.
Onko teillä poikaa?
Valitan, mutta haluatte adoptoida yksin-
- ja olette ilmoittanut julkisesti olevanne homoseksuaali...
Niin? Estääkö se adoptoinnin?
Matkustelette paljon. Teillä on epävarmat tulot.
Olen menestyvä näytelmäkirjailija.
- Lisäksi suhteenne Jumalaan... - Niin keneen?
Ja seksuaalinen suuntautumisenne... Anteeksi, joudun hylkäämään hakemuksenne.
Onko homoseksuaali näytelmäkirjailija epäsopiva isäksi?
- En sanonut niin. - Sanoitte juuri niin.
Olisitte voinut olla vähemmän moukkamainen.
Kiitos ajastanne.
Saamme kyllä lapsen, David. Varmistan sen.
Todellako? Miten muka?
Löydämme lapsen. Tai varastamme yhden puistosta.
Ruman ankanpoikasen, jota kukaan ei kaipaa.
Kiitos.
Tule!
TÄMÄ ON JEESUKSEN KOTI
- Monica. - Harry? Soititko taas vahingossa?
En. Yritän saada Annabellen kiinni.
Hän ei vastaa. Alan huolestua.
Täällä kuului pommitusta. Inhoan sitä, että hän on yksin...
Tuossa ei ole järkeä. Hän viestitteli eilen. Hän on kunnossa.
- Soitan Davidille. - Selvä. Kiitos.
Harry?
Se pelko, kun et ole kuullut rakkaastasi mitään...
Kaksi vuotta ennen kuin erosimme...
...häivyit viikoksi selittämättä. Sanoit, että sinun oli pakko tehdä niin.
Ajattelin, että jos olit uskoton, olisit keksinyt paremman selityksen.
Nyt... minun on pakko saada tietää.
Voitko kertoa, mihin menit, jotta voimme jättää sen taaksemme?
Katso Annabellen perään puolestani.
- Minä teen sen. - Monica...
Pitääkö Michel sinusta hyvää huolta?
Kyllä.
Se paskiainen on aina rakastanut sinua.
Ehdit vielä olla mustasukkainen.
Katso tuonne.
Mitä nyt?
- Hei! Mitä sinä teet? - Anteeksi, en puhu hepreaa.
- Mitä teet? Miksi haluat mennä sinne? - Haluan vain nähdä.
- Kerro syy tai et mene sinne. - Kerroin juuri syyn.
- Oletko toimittaja? - En, haluan vain nähdä omin silmin.
Vietin täällä kesät lapsena...
Olemmeko tuhonneet lapsuusmuistosi ilkeällä muurillamme?
Itse asiassa kyllä.
- Mistä tulet? Mikä on kansallisuutesi? - Olen amerikkalainen.
Maassa, jossa kaikesta ollaan eri mieltä, 90 % israelilaisista halusi muurin.
Huone täynnä tanssivia teinejä räjäytettiin yökerhossa.
- Olimme samaa mieltä yhdestä asiasta. - Muistan sen.
Muistat lukeneesi ja kuulleesi puhuttavan siitä, mutta et muista sitä.
Jos menet toiselle puolelle, et ehkä pääse takaisin tänään.
Nöyryytätte perheitä.
Heitä nöyryytetään, koska heidän mielestään muuri erottelee ihmiset.
Meille se on suojamuuri. Se on tarpeen turvallisuutemme takia.
- Saanko ottaa ainakin kuvia? - Instagramiinko? Et.
Mene tiehesi. Vauhtia!
- Mene siitä. - Joo joo.
Katso, mitä he lähettivät. Uskomatonta!
- He haluavat tavata keskiyöllä. - Missä?
"Our Lady of the Fright", jossain kirkossa.
- Tiedätkö paikan? - Olen rabbi. En käy kirkoissa.
Jos käy kirkossa ja syö parmankinkkua...
...kumoavatko ne toisensa vai tuomitaanko kaksin verroin?
Lopeta tuo typerä vitsailu. Mene kotiin ja unohda se pappi.
Hän ei ole edes katolilainen. Nasaretin oikea pappi ei puhu hänelle-
- sen jälkeen kun hän yritti kanonisoida pizzan, jossa näki Neitsyt Marian.
Mielenkiintoista.
- Harry? Onko sinulla ollut vesirokko? - Kun olin 6-vuotias. Kuinka niin?
Kolmella lapsistani on. Vaimoni on lääkärissä, eikä kukaan voi hakea Saulia.
- Minä menen. - Kiitos.
Pysy poissa kirkosta. He yrittävät ristiinnaulita sinut.
Tai käännyttää sinut!
- Hän sanoo, ettei tunne teitä. - Totta kai hän tuntee minut.
- Täällä tapahtuu kaikenlaista, herra... - Rosenmerck.
- Eikö isänsä sanonut mitään? - Vain että ashkenazi tulee.
Katsokaa, miten poika pelkää.
Hyvä on, ymmärrän...
Kiitos.
Harry, odota!
Pilaat sen huivin.
Hei...
- Lupaatko olla kertomatta isällesi? - Lupaan.
Hyvä.
Nyt riittää. Tämä oli mukavaa.
Häipykää. Soitin poliisille.
Kaikki tietävät, ettei teillä ole puhelinta.
- Kaikki tietävät, että olette kaheli. - Mitä se tarkoittaa?
Että olette hullu.
Jos olen niin hullu, teidän kannattaisi hyväksyä tarjouksemme ennen kuin kadutte.
- Oliko tuo uhkaus? - Jumala haluaa, että muutatte.
Hänkö kirjoitti ja halusi ostaa farmini?
Ei tämä ole mikään farmi. Tämä on Herran koti.
Tunkekaapa helvetin puhelin sinne.
Siirtykää sivuun.
Anteeksi. Tiedätkö, miltä tuntui, kun en tiennyt, missä olet?
Olin tulla hulluksi, kun en tiennyt, oletko kunnossa. Mitä oikein ajattelit?
- Miksi hautaamme itsemme? - Miksi tehdä niin, kun on vielä elossa?
Esmeraldan ja Tommyn juttu... Sinun pitää unohtaa se.
Taaksepäin on tyhmä mennä.
Sinulla on paljon kauniita tarinoita edessäsi.
Ne odottavat sinua.
Ethän sinä kuole koskaan, isä?
Miten voisin? Sinulla on vielä monta vuotta terapiaa jäljellä.
Tapasit käydä täällä lounastamassa kanssani.
Toivoin aina, että näyttäisit rintasi.
Ja nyt tarkastelen kasvaintasi.
Onko se seksikäs?
Tule, mennään alakertaan. Täältä saa Manhattanin parasta sushia.
Kaikki sanovat, että heillä on parasta sushia...
...ja paras kiropraktikko.
- Kaikki eivät voi olla parhaita. - Ei, mutta minun on oikeasti parasta.
Hän sattuu olemaan myös paras kiropraktikko.
Hän pistää selän kuntoon. Samalla voi syödä sashimia.
Tämä tuntuu naamiaisasulta.
Pukeuduin rabbiksi ennen kuin minusta tuli sellainen oikeasti.
Sinusta tulee se, joka on tarkoitus. Sitten se ei tunnu enää naamiaisasulta.
Olemme naamiaisasussa, kunnes löydämme tiemme.
Siinä menee oma aikansa, Simon. Älä ole huolissasi.
Isä?
Vau.
Se sopii sinulle täydellisesti.
Unohdin, että täällä on talvi. David pyysi minua...
- Rahoista... - Ei hätää. Yritän pärjätä omillani.
Hyvä on. Luulen todella, että olet... onnellisempi niin.
Entä sinä? Tekevätkö sikasi sinut onnelliseksi?
Ne tekivät minut onnelliseksi ennen kuin minusta tuli surullinen.
Et viipynyt luonani kovin kauan.
Ja...
Annabelle... Pidä huolta äidistäsi.
- Miksi sanot noin? - Lapset...
...eivät huomaa, miten vanhemmat vanhenevat.
Olet rakas. Ole varovainen.
Haluatteko tietää lapsen sukupuolen?
- Emme. - Haluamme.
Elokuvissa tehdään uskomattomia juttuja.
Hypätään lentokoneesta, uidaan valaiden kanssa...
Niin kuin se olisi pikku juttu.
Ja tässä minä istun.
En halua tehdä mitään sellaista.
Haluan vain... olla sinun ja Davidin kanssa ja nähdä, mitä tapahtuu.
Milloin se tapahtuu?
Kuukauden päästä. Älä huoli, olet täällä silloin.
Etkö todellakaan halua tehdä mitään muuta?
Jos luulisin kuolevani huomenna...
...menisin rouva Azzon luo ja sanoisin, millainen ämmä hän on.
Hän sanoi piirustuksiasi oudoiksi. Millainen ihminen tekee niin?
- Ekan luokan opettajani. - Hän oli kamala opettaja. Ämmä!
Hän ei ollut lainkaan inspiroiva. Luulen, että se vahingoitti sinua.
- Mihin menet? - Rouva Azzon luo. Minun pitää sanoa se.
Anteeksi.
Rabbi...
Milloin aiot alkaa antaa minun pitää kinkkuni?
Montako pikku porsasta sikafarmisi kautta on kulkenut?
Joitain satoja.
- Ja pidät pikku Juudaksesta. - Kovasti.
- Milloin paistat sen omassa rasvassaan? - Oletko ihan hullu? En syö sitä.
Vain sen perheen.
Israelissa on paljon psykiatreja.
Oikein ystävällistä.
Joissain uskonnoissa on kiellettyä syödä sianlihaa puhtaussyistä.
Minulla on toinen teoria. Niiden DNA muistuttaa meidän DNA: tamme.
Andien onnettomuudesta selvinneet sanoivat, että ihminen maistui sialta.
Paahdetut ihokarvat maistuvat sialta.
Siat tekevät mitä vain selvitäkseen. Ne syövät omaa paskaansa ja toisiaan.
Emme syö sikoja muistuttaaksemme, että olemme ihmisiä, emme eläimiä.
Kysyin Hassanilta, miksi muslimit eivät saa syödä sianlihaa.
- Mitä hän sanoi? - "Koska Jumala kielsi sen."
Te juutalaiset ajattelette liikaa.
Ei. Juutalaisuus ei ole vain uskoa, vaan myös kyseenalaistamista.
Hiukset vai meikki?
Oletteko se Richard Jacob, joka kirjoittaa hyviä teatteriarvosteluja Timesiin?
- Kyllä olen. - Niin arvelinkin.
Istuin vieressänne David Rosenin uuden näytelmän yleisössä.
- Voi raukkaa. - Minä rakastin sitä näytelmää.
Mutta kuorsauksenne häiritsi minua aika lailla.
- Nukahdin melkein heti. - Ennen kuin esirippu edes nousi.
Olin yllättynyt, että pystyitte arvostelemaan näytelmän.
Lihavaa tyttöä ei tarvitse riisua, jotta tietää, ettei hän kiihota.
Se oli poikani ja kaikkien kauniiden lihavien tyttöjen puolesta.
Sanon heidän puolestaan... Haista sinä paska!
Jessus... Hullu ämmä. Katso nyt tätä.
Anteeksi. Minulla on syöpä.
Antakaa anteeksi. Yrittäkää ymmärtää...
Minä teen kuolemaa.
Minusta on ikävää olla ilkeä. Älkää olko ilkeä.
Senkin sairas paskiainen!
Paskiainen!
Senkin sairas...
Vie minut sinne helvetin kirkolle.
Nyt, Moshe. No niin!
Minä en tule sisään.
Älä tee mitään tyhmää.
Odotan täällä!
Odotan täällä.
Antakoon Jumala anteeksi.
Harry?
No niin. Kuuletko minua?
Vaihda paita ja tule syömään jälkiruokaa. On 40-vuotispäiväni.
- En voi. - Et ole käynyt ulkona moneen kuukauteen.
- Minä kirjoitan. - Kenelle?
- Tapaa ainakin äitisi. - Kuulehan...
Älä sano, miten hoitaa asia. Kaikki reagoivat kuolemaan eri lailla.
Et sinä kuole. Miten narsistinen voit olla? Äitisi kuolee.
Hän on langanlaiha ja kuihtuu pois.
Tiedätkö, mitä hän pyytää minulta? Hän pyytää tuomaan helvetin pyykkisi.
Hän saa sinuun yhteyden vain saastasi kautta.
Etkä halua edes tavata häntä.
Kukaan ei pyydä kohtaamaan kuolemaa. Äitisi elää.
Hän on täällä. Hän taistelee, etkä halua edes tavata häntä.
Sellainen perheemme on. Me olemme vankeja toisillemme.
Mutta olemme silti perhe. Emme ikinä kosketa toisiamme.
Emme laita ruokaa, syö, synnytä tai kuole yhdessä.
Kirjoitamme toisillemme. Tunnemme toisemme etäältä.
Ei perheesi ole sellainen, isäsi on.
Jos jokin pelottaa sinua, sinä pakenet.
Pakenet sitä, mikä saa olosi epämukavaksi.
Piiloudut isäsi taakse ja sanot sitä rakkaudeksi, mutta hän ei edes ole täällä.
- Painu helvettiin! - Hyvä on.
Ellet kohtaa äitiäsi, jätän sinut.
Mazel.
- En voi tulla huomenna. - Tiedän. Jom kippur. Sovituspäivä.
- Miksi sanoit sen noin? - Miten? Älä ole vainoharhainen.
Et ole terve, joten en kehota paastoamaan.
En paastoa.
Moshe...
Kiitos.
- Herra rabbi... - Niin, herra Rosenmerck?
Mietin vain...
Pitääkö ystävyyttä julistaa niin kuin rakkautta?
Luulisin niin.
Mutta hiljaisuudella.
- Minä täällä. - Niin, Monica.
- Oletko yksin? - Olen. Käy peremmälle.
Mitä nyt? Olet hengästynyt. Oletko kunnossa?
- Et ikinä arvaa, mitä tein. - Hyppäsitkö laskuvarjohypyn?
Ostin tyttärentyttärelleni lahjoja.
Se on tyttö. Vain minä tiedän sen.
Totta kai tiedät.
Ostin kaikkea, mistä pikkutyttö voi haaveilla.
Syntymästä aina 21-vuotiaaksi asti.
Joten olen aina läsnä hänen hyvänä isoäitinään.
Olet aina läsnä, mitä sitten tapahtuukaan.
Michel... Päästin irti katkeruudesta.
Kohtasin kaikki, jotka olisi pitänyt jo vuosia sitten.
Miltä nyt tuntuu?
Tunnen olevani elossa.
En halua, että lapseni näkevät minun kärsivän.
Minun lapseni.
Olen saanut oman osani surua ja iloa.
Kun minusta tuli äiti, elämäni sai täysin uuden merkityksen.
Olen tehnyt kaikkeni jättääkseni jotain jälkeeni itsestäni-
- jotta voitte löytää omat palapelinpalasenne.
Ajattelin monesti, että lähdin liian aikaisin.
Ennen kuin saatoin antaa teille käyttöohjeet onneen.
Halusin löytää onnen puolestanne. Se oli elämäntehtäväni.
Löytää kaava, jolla saan teidät aina hymyilemään.
"David."
"Kun puhelin soi..."
"...ja Annabelle kertoi äitisi poismenosta..."
"...menin kylpyhuoneeseen."
"Lukitsin itseni sinne... ja huusin."
David. Annabelle.
Ajatus siitä, että nimenne kaikuvat tyhjässä huoneessa-
- tekevät minut sekä rauhalliseksi että murtuneeksi.
Kun isänne ja minä erosimme...
...ja te olitte yöt hänen luonaan...
...makasin sängyissänne ja kuvittelin, että silitin hiuksianne-
- ja hyräilin teidät uneen, kun nukuitte isänne luona.
Kuvittelin, että ehkä tunsitte sen jotenkin syvällä sisimmässänne-
-ja että se rauhoitti teitä.
Huijasin itseäni.
Minä itse nukahdin, kun kuvittelin lämpimät vartalonne viereeni.
Itkin viimeksi, kun te synnyitte.
Ne olivat ilonkyyneliä.
En itkenyt oman äitini vuoksi, mutta itkin teidän äitinne vuoksi.
Mihin sitten olenkaan matkalla, olen teidän kanssanne.
Ja joka ilta tunnette käteni päänne päällä. Lupaan sen.
Annabelle?
David, avaa ovi!
Avaa tämä helvetin ovi!
Äiti on poissa!
Avaa ovi! En selviä tästä yksin!
- Äiti on poissa! Avaa ovi! - Luoja!
Annabelle...
Lapsivesi meni.
Meillä kaikilla on vahvuuksia, joista emme tiedä.
Ja suruja.
Kirjoitan sinulle. Käännyn sinun puoleesi.
Sinun, jonka kanssa en ole puhunut yli kuuteen vuoteen.
Jonain päivänä sitä on lastensa lapsi.
Se päivä on koittanut.
Voin kuvitella, millaista tuskaa tunnet ja kadut-
- koska et tavannut äitiäsi hänen viimeisinä päivinään.
Ymmärrän, mitä teit.
Otan osaa.
Emme voi hyväksyä sitä, että rakkaamme ovat kuolevaisia.
Tein samoin kanssasi. Päätin, ettei se olisi totta.
Että se David, joka olit, oli vain muita varten...
...eikä minun Davidini ole poissa.
Minun mielikuvissani David on naimisissa kauniin, vaalean naisen kanssa.
Minun mielikuvissani Davidilla on poika-
-ja minä hyppyytän häntä polvellani.
Minun mielikuvissani David on lääkäri ja pelaamme yhdessä shakkia.
Luulen tietäväni, mitä hän ajattelee.
Mutta hän voittaa minut joka kerta.
En tiedä, että David ei oikeastaan ole niin yksinkertainen.
Minun mielikuvissani David ei suutele miehiä suulle.
Ajatukseni täyttyvät kyynelistä, katumuksesta...
...ja ajasta, joka on aivan liian lyhyt.
Olin sinulle vihainen ja olen sitä edelleen.
Olen vihainen sinulle, koska äitini selvisi leiriltä, missä isäni kuoli.
Että äiti kantoi minua kauhujen edessä.
Että se sairas lapsi, joka olin, sai taistella selvitäkseen...
...ja että saatoin sinut maailmaan, jotta voisit pistää kaikelle pisteen.
Aivan kuin olisit antanut syyn itselleen kuolemalle.
Lopun sukumme nimelle. Varjoille.
Mutta kuka välittää siitä hittojakaan?
Kuka välittää nimistä?
Elävätkö? Hekin kuolevat.
Kaikki loppuu. Minäkin kohtaan loppuni.
Eritoten minä.
Tulen torstaina kaddishiin. Hautaan rakastamani ihmisen.
Suojelen sinua ja siskoasi isän rukouksella.
Ja pian kaikkia teitä kolmea.
Monica ei ole enää keskuudessamme, mutta tänne on jo tullut uusi ihminen.
Anna anteeksi, poikani.
Hiljaisuuteni on...
David... Se oli rakkauden ääni.
Suomennos: Henna Iivarinen www.sdimedia.com